Številka: 47800-34/2021/3

Datum: 9. 12. 2021

Na podlagi četrtega odstavka 20. in četrtega odstavka 21. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17) je Vlada Republike Slovenije na 106. redni seji dne 9. 12. 2021 pod točko 4.14 sprejela naslednji

S K L E P

1. Organi državne uprave, javni zavodi, javni gospodarski zavodi, javne agencije in javni skladi, ki so upravljavci stvarnega premoženja države,lahko v letu 2022 sklepajo pravne posle razpolaganja z nepremičnim premoženjem v skupni vrednosti 45.000.000 EUR.
2. Organi državne uprave, pravosodni organi, javni zavodi, javni gospodarski zavodi, javne agencije in javni skladi, ki so upravljavci stvarnega premoženja države, lahko v letu 2022 sklepajo pravne posle razpolaganja s premičnim premoženjem v posamični vrednosti nad 10.000 EUR v skupni vrednosti 5.200.000 EUR.
3. Ministrstva so o vsebini tega sklepa dolžna obvestiti vse posredne uporabnike državnega proračuna s svojega delovnega področja.

Mag. Janja Garvas Hočevar

vršilka dolžnosti generalnega sekretarja

Prejmejo:

* ministrstva in vladne službe
* Generalni sekretariat Vlade Republike Slovenije
* Služba Vlade Republike Slovenije za zakonodajo
* Urad Vlade Republike Slovenije za komuniciranje